Antananarivo

Antananarivo (skrótka Tana, prjedy Tananarive) je stolica a z 1,8 milionami wobydlerjow zdobom najwjetše město Madagaskara. Zarjadniske sydło prowincy Antananarivo nadeńdźe so we wysokosći wot něhdźe 1400 metrow w hórskim kraju wosrjedź kupy a je geografiske, administratiwne a hospodarske srjedźišćo kraja.

 Geografija 
mini|left|Napohlad města z jězorom Anosy
Dla geografiskeho połoženja wysoko w horinach knježi w madagaskarskej stolicy chětro měrna tak mjenowana chłódnotropiska klima. Dešćowy čas traje wot oktobra hač do měrca a wotpowěduje lěću. Najwyše přerězne temperatury leža pola 27,7° C w januarje resp. 20,2° C w juliju.

 Stawizny 
Město so wokoło 1625 załoži a sta so w lěće 1797 ze stolicu kralow Merinow. Dla wulkich dobywanjow krala Radama I. bě Antananarivo hižo w prěnjej połojcy 19. lětstotka knježerstwowe sydło nimale cyłeje kupy. 1895 wobsadźichu Francozojo Madagaskar a zarjadowachu město pod mjenom Tananarive do swojeho protektorata.

 Wotkaz 

Kategorija:Sydlišćo w Madagaskarje
Kategorija:Stolica w Africe
Kategorija:Milionowe město